২১শে জুন এই দিনটি পালিত হয় আন্তর্জাতিক যোগ দিবস নামে। এই দিনটিকে যোগ দিবস বা বিশ্ব যোগ দিবসও বলা হয়। এই ‘যোগা’ শব্দটি সংস্কৃতের ‘যোজা’ শব্দটি থেকে এসেছে। কারন যোগ হল প্রাচীন ভারতে উদ্ভূত এক বিশেষ ধরনের শারীরিক ও মানসিক ব্যায়াম এবং আধ্যাত্মিক অনুশীলন প্রথা। এর উদ্দেশ্যো মানুষের শারীরিক ও মানসিক সুস্থতাবিধান। এই প্রথা ভারতে আজও প্রচলিত আছে। ২০১৪ সালের ২৭ সেপ্টেম্বর রাষ্ট্রসংঘে ভাষণ দেওয়ার সময় ভারতের প্রধানমন্ত্রী নরেন্দ্র মোদী ২১ জুন তারিখটিকে আন্তর্জাতিক ‘যোগ দিবস’ বলে ঘোষণা করার প্রস্তাব দেন। সেই বছরই ১১ ই ডিসেম্বর রাষ্ট্রসংঘ সাধারণ পরিষদ ২১ জুন তারিখটিকে আন্তর্জাতিক যোগ দিবস বলে ঘোষণা করেন। আর তারপর থেকে এই দিনটি বিশ্ববাসী যোগা দিবস হিসাবে পালন করে আসছেন।